চলন বিল শুধু বিল নয়, এ বিলের যেমনি রয়েছে ইতিহাস তেমনি রয়েছে তার ঐতিহ্য। এ বিল অঞ্চলে আজও কালের সাক্ষী হয়ে রয়েছে মোগল ও পাঠান স্থাপত্য। এর মধ্যে উল্লেখযোগ্য হলোÑ সম্রাট আকবরের সেনাপতি মাসুম খাঁর মসজিদ। বিখ্যাত লেখক প্রমথনাথ বিশীর আদি জমিদার বাড়ি, নাটোর রাজবাড়ী, দিঘাপতিয়া জমিদার বাড়ি। বিশ্বাসঘাতক মীরজাফরের সহচর প্রতারক বিশ্বাসঘাতক জগৎশেঠের বাংলো। বেহুলা লখিন্দরের ব্যবহৃত নৌকা, কূপ। তাড়াশে রয়েছে বেহুলার ভিটা। সেনাবাহিনী প্রধান জি এন চৌধুরীর জ্ঞাতি পুরুষদের বাড়ি। চাটমহরে আছে সমাজশাহি মসজিদ। রয়েছে গুরুদাসপুর উপজেলার খুবজিপুর গ্রামে চলন বিলে প্রাপ্ত জিনিসপত্রের জাদুঘর। বুড়ো পীরের মাজার রয়েছে সমাজ শীতালাই গ্রামে। সম্রাট শেরশাহ পুত্র শাহজাদা সেলিম নির্মিত মসজিদ, আশরাফ জিন্দানী (রহ:)-এর মাজার ও খানিকটা পথ অতিক্রম করলেই শীতালাই জমিদার বাড়ির দেখা মিলবে।